સરકારની વિવિધ કચેરીઓમાં જ્યારે કોઇ પણ વ્યકિત જાય છે ત્યારે તેને પોતાનું વાહન પાર્ક કરવાની બહુ મોટી સમસ્યા થતી હોય છે. વાહન પાર્ક કરવાની આવી જ એક સમસ્યા અમદાવાદની મેટ્રો પોલિટિન કોર્ટમાં ઉદભવી છે. મેટ્રો કોર્ટમાં વકીલો, પોલીસ કર્મીઓ સહિત 5 હજાર કરતાં વધુ લોકોની અવરજવર રહે છે. તેવામાં વાહન પાર્ક કરવાની બહુ મોટી સમસ્યા છે. કોર્ટના સંકુલમાં ફાયર સેફ્ટીનો કાટમાળ પડી રહેતાં વાહનો પાર્ક થઇ શકતાં નથી. અંદાજિત ચાર પાંચ મહિના પહેલાં કોર્ટમાં નવાં ફાયર સેફ્ટીનાં સાધનો નાખવામાં આવ્યાં હતાં. ફાયર સેફ્ટીનાં જૂનાં સાધનોનો નિકાલ કરવાની જગ્યાએ તેને કોર્ટના સંકુલમાં ખડકી દેવાયાં છે. જેને કારણે 20 કરતાં વધુ વાહનો પાર્ક થાય તેટલી જગ્યા રોકાઇ રહી છે.